Ауыл магазиндарының береһендә сит яҡтан килгән эшҡыуар акциз маркаһыҙ, рөхсәт ителгән документтарһыҙ иҫерткес эсемлектәр һатҡан. Ҡырын эш ҡасан да булһа беленә: хоҡуҡ һаҡлау органдары уның эҙенә төшә. Йылғыр әҙәм, күрәһең, һыуҙан ҡоро сығып өйрәнгән: үҙе тураһындағы эште туҡтатыр өсөн полиция хеҙмәткәренә аҡса “төртә”. Бәхеткә, бар ерҙә лә аҡсаны Алла урынына күргән әҙәмдәр эшләмәй. Тиҙҙән закон боҙған әҙәм тейешенсә язаһын аласаҡ.